**4 клас** **Домашна работа – 23 учебна седм.**

***Литература***

* На децата съм дала принтирани листи със стихотворението **„България“** от *Георги Джагаров*. Моля, пазете листите – не ги мачкайте, драскайте и късайте! Ще го добавя и тук (на следващата страница) за тези, които са отсъствали. Моля, нека децата се опитат да го научат **наизуст** (дори и един куплет може само за начало, а колкото повече, толкова по-добре), защото ще го рецитират на тържеството в края на учебната година. Нека листът със стихотворението да се носи всеки час.
* Моля, отговорете писмено на въпроса, като използвате цяло изречение в тетрадките:
* Какви чувства е изразил авторът към родината чрез своите думи?

***Български език***

* За отсъстващите или забравилите, може да прочетете преговора от тетрадките или по-долу тук и/или да изгледате клипчето:

[***https://www.youtube.com/watch?v=0f8Ba33qDUk***](https://www.youtube.com/watch?v=0f8Ba33qDUk)

Нека си припомним, че **глаголите** са **части на речта**, които означават **действие** или **състояние**.

Глаголът се изменя по **лице, число и време. Сегашно време на глаголите** едействите, което се извършва **в момента на говорене.**

Въпроси: **Какво правя/ правиш/ прави/ правим/ правите/ правят сега?**

*Аз* **свиря** на китара.

|  |  |  |
| --- | --- | --- |
|  | Единствено число (ед.ч.)  Сегашно време (сег.вр.) | Множествено число (мн.ч.)  Сегашно време (сег.вр.) |
| Първо лице (1 л.) | *Аз* **свиря** | *Ние* **свирим** |
| Второ лице (2 л.) | *Ти* **свириш** | *Вие* **свирите** |
| Трето лице (3 л.) | *Той/ Тя/ То*  **свири** | *Те* **свирят** |

* **Спомагателен глагол „съм“ – изразява състояние.**

*Аз* **съм** добър музикант.

|  |  |  |
| --- | --- | --- |
|  | Ед.ч., сег.вр. | Мн.ч., сег.вр. |
| 1л. | *Аз* **съм** | *Ние* **сме** |
| 2л. | *Ти* **си** | *Вие* **сте** |
| 3л. | *Той/ Тя/ То*  **е** | *Те* **са** |

* **Основната форма на глагола е 1л., ед.ч., сег.вр. (ям, пея, свиря, слушам и т.н.).**
* Моля, направете **упражнения 4, 5 и 7** на **стр. 50-51.**

***Песен***

* Моля, практикувайте песента **„Обичам те, Родино“** от този линк: <https://www.youtube.com/watch?v=1GAispGB0wc>

Хубаво е да я учим отсега за края на учебната година.

*A collage of mountains and flowers

Description automatically generatedБЪЛГАРИЯ*

*Земя като една човешка длан...*

*Но по-голяма ти не си ми нужна,*

*Щастлив съм аз, че твойта кръв е южна,*

*че е от кремък твоят стар Балкан.*

*Какво, че виха вълци и чакали*

*из твоите полета и гори?*

*С онез, които бяха с теб добри,*

*ти бе добра, но злите не пожали.*

*Земя, като една човешка длан...*

*Но счупи се във тази длан сурова*

*стакана с византийската отрова*

*и кървавия турски ятaгян.*

*Търговци на тютюн и кръв човешка*

*продаваха на дребно твойта пръст,*

*но паднаха под теб с пречупен кръст,*

*че беше малка ти, но беше тежка.*

*И стана чудо: смертю смерт поправ,*

*усмихнаха се чардаклии къщи*

*и заплющяха знамена могъщи,*

*и път се ширна – радостен и прав.*

*Сега цъфтиш! Набъбва чернозема*

*под ласкавите български ръце,*

*дъхти на здравец твоето лице*

*и нова песен вятърът подема*

*Земя, като една човешка длан...*

*Но ти за мен си цяло мироздание,*

*че аз те меря не на разстояние,*

*а с обич, от която съм пиян!*

*Георги Джагаров*